# मनुयागु मिखा

Arizona Eye Model. "A" is accommodation in diopters.
A detailed medical illustration of the eye
मनुयागु मिखा
**मिखा** मनुयागु छगु सेन्स अर्ग्यान खः। मिखा नं जः उर्जायागु निस्चित वेभलेन्थतेत न्ह्येपूय् येंकियु ज्या याई। अथे न्ह्येपूय् येंकेयात मिखा नं जःयात मुंकिगु, मुंकुगु जःयागु उर्जायात रसायनिक उर्जाय् हिलिगु व हिलावंगु रसायनिक उर्जायात न्ह्येपू तक्क येंकिगु ज्या याई।

## मिखायागु एनाटोमी

मनुयागु मिखा धाय् बिले मिखाग्व व उकियात ज्वनातःगु मिखाह्वलय्(अर्बिटय्) दयाच्वंगु मेमेगु संरचनात थुइ। तर मिखायात सीकेबिलय् मिखाग्वयात जक्क मिखा धका कायेगु या। मिखापुसाया सं (मिचुलु वा मिमिसँ वा Eyelashes) व मिखाफुसि(Eyebrow) भौतिक रुपं मिखानापं लाःगू निता संपुचः ख।

### मिखाग्व

मिखाग्वले दुगु संरचनात थ्व कथलं दु-

* कन्जंक्टिभा
* कर्निया
* एन्टेरियर च्याम्बर
* युभियल तन्तु

1. आइरिस
2. सिलियरी बडी
3. कोरोइड

* लेन्स
* जोनुल
* श्लेम्मयागु क्यानाल
* भिटरस ह्युमर
* स्क्लेरा
* अप्टिक नसा
* मिखायात संकिगु ला

#### कन्जंक्टिभा

थ्व मिखायागु दक्ले पिनेयागु म्युकस मेम्ब्रेन खः। कन्जंक्टिभा धागु खंग्व क्न्जोइन खंग्व नं बुयावगु खःज़् थ्व मिखासीयागु ल्युनेयागु थासे व मिखाग्वयागु दक्ले न्ह्यनेयागु थासे ला। थुकिलि एपिथेलियल, एडेनोइड व फाइब्रस तह दै। थुकियागु निगु भाग दु। व खः-

* पाल्पेब्रल कन्जंक्टिभा
* बल्बर कन्जंक्टिभा

कन्जंक्टिभायागु इन्फ्लामेसनयात कन्जंक्टिभाइटिस धाई।

#### कर्निया

कर्निया छगु ट्रान्स्प्यारेन्ट, अभास्कुलर संरचना खः। थ्व मिखायागु एन्टेरियर १/६ थाय्‌य् दया च्वनि। थ्व संरचनायागु न्यागु तह दु। थुकियागु तहतः थ्व कथलं दु-

* इपिथेलियम
* बोम्यानयागु मेम्ब्रेन
* स्ट्रोमा
* डेसेमेटयागु मेम्ब्रेन
* एन्डोथेलियम

कर्नियायात एन्टेरियर सिलियरी नसा नं चेतना बिया तई। कर्नियायागु इन्फ्लामेसन व अल्सर जुइ फु।

#### स्क्लेरा

स्क्लेरा धागु कर्नियायु ल्युनेयागु ५/६ मिखाग्व भुनातैगु छगु ओप्याक फाइब्रस संरचना खः। थुकिलि स्वंगु तहत दै। थुकियागु तहतेगु नां इपिस्क्लेरल तन्तु, स्क्लेरा प्रपर व ल्यामिना फुस्का खः।

#### युभियल तन्तु

युभियल तन्तु धागु मिखायागु हिधोंत दुगु भास्कुलर संरचना खः। थ्व तन्तुयात थाय् कथलं स्वंगु भागय् बाय् छिं। व स्वंगु भाग खः- आइरिस, सिलियरी बडी व कोरोइड।

आइरिसय् सिलियरी व प्युपिलरी भाग दु। सिलियरी बडीय् सुप्रासिलियरी ल्यामिना, स्ट्रोमा, पिग्मेन्टेड इपिथेलियमयागु तह, नन-पिग्मेन्टेड इपिथेलियमयागु तह व इन्टर्नल लिमिटिङ मेम्ब्रेन दु। कोरोइडय् सुप्राकोरोइडल ल्यामिना, स्ट्रोमा व बेसल ल्यामिना दु।

युभियल ट्र्याक्टयात हि बीगु धों शर्ट पोस्टेरियर सिलियरी आर्टरी, लङ्ग पोस्टेरियर सिलियरी आर्टरी व एन्टेरियर सिलियरी आर्टरी खः।
आइरिसयागु दथुयागु होयार प्युपिल वा मिखायागु नानी धाई। थ्व होयागु डायामिटरयात आइरिसयागु कन्स्ट्रिक्सन व डाइलेटेसन नं तप्वा व चीप्वा याई। आइरिसय् दुगु पिग्मेन्ट नं याना मनुयागु मिखायागु रङ्ग पाई। भुयु मनुतेगु आइरिसय् म्हो जक्क पिग्मेन्ट दै धाःसा हाकुपिं हप्सीतेगु मिखाले येक्व पिग्मेन्ट दै।

#### लेन्स

मिखायागु लेन्स छगु ट्रान्स्प्यारेन्ट, बाइकन्केभ वस्तु खः। थ्व वस्तुयात लेन्स क्याप्सुल, इपिथेलियम व लेन्स फाइबर नं देकातई। लेन्सय् क्याटाराक्ट जुया मनुनं मखने फु।

#### भिटरस ह्युमर

थ्व मिखायागु भिटरस च्याम्बरय् दैगु छगु जेल्ली थें न्यागु पदार्थ खः।

| म्हब्व |
| --- |
| **मू प्रणाली** |
| सर्कुलेतरी सिस्तम । पाचन प्रणाली । इन्दोक्रिन सिस्तम । युरिनरी सिस्तम । इम्युन प्रणाली । इन्टेगुमेन्टरी प्रणाली । लिम्फ्याटिक प्रणाली । मस्कुलर प्रणाली । स्नायु प्रणाली । प्रजनन प्रणाली । रेस्पिरेटरी सिस्टम । क्वें प्रणाली |
| **कुचा** |
| . एड्रेनल ग्रन्थि । एनस । भर्मिफर्म एपेन्डिक्स । न्ह्येपु । वक्ष । कोलोन (एनाटोमी) व तप्वागुआन्द्रा । डायफ्राम (एनाटोमी) । न्ह्यापं । मिखा । नुग । जलासें । ल्यारिन्क्स् । सें । स्वों । न्ह्यय् । ओभरी । फ्यारिन्क्स् । प्यान्कृयाज । नाकु । प्लासेन्टा । प्रोस्टेट ग्रन्थि । रेक्टम । छ्येंगु । चीप्वागु आन्द्रा । सेमिनल भेसिकल । स्प्लीन । प्वा । क्वासि । थाइरोइड ग्रन्थि । मे । युटेरस । भल्भा |
| **क्वँय्** |
| . क्ल्याभिकल । फिमर । ह्युमेरस । म्यान्डिबल । पटेल्ला । रेडियस (क्वें) । क्रेनियम । टिबिया । अल्ना । रिब् । जं क्वें । पेल्भिस । स्टर्नम |
| **ग्रन्थि** |
| धोंमदुगु ग्रन्थि । म्यामरी ग्रन्थि । सलाइभरी ग्रन्थि । थाइरोइड ग्रन्थि । प्याराथाइरोइड ग्रन्थि । एड्रेनल ग्रन्थि । पिटुइटरी ग्रन्थि । पाइनियल ग्रन्थि |
| **तन्तु** |
| कनेक्टिभ तन्तु । एन्डोथेलियल तन्तु । एपिथेलियल तन्तु । ग्ल्यान्डुलर तन्तु । लिम्फोइड तन्तु |
| म्हया कुचा |
| . एब्डोमेन । ल्हा । ब्याक । बट्टक । नुगःपा । न्ह्यपं । मिखा । ख्वा । जेनाईटल । छ्यं (एनाटोमी) । जोइन्ट (एनाटोमी) । मनुयागु तुति । म्हुतु । गप । तालु । छ्येंगु । वा:(एनाटोमी) । मे |
| **मेमेगु खंग्व** |
| धमनी । म्ह क्याभिती । डायफ्राम (एनाटोमी) । प्वा-आन्द्रा प्रणाली । सं । एक्जोस्केलिटन । म्हुतुसि । नर्भ । पेरिटोनेयम । सिरस मेम्ब्रेन । कवं । स्कल । जं सें । भेन |